Á árinu 2004 skrifuðu Ísland og Kína undir samkomulag um ferðamál ( svonefndan ADS-samning " Approved Destination Status " ) sem m.a. gerir Kínverjum kleift að ferðast til Íslands í skipulögðum hópum . Samkomulagið opnar möguleika fyrir íslensk ferðaþjónustufyrirtæki til að sækja fram á þessum markaði . Sótt um í sjálfsafgreiðslu á island.is Íslenskir aðilar sem óska eftir því að taka upp samstarf við kínverskar ferðaskrifstofur um ferðir samkvæmt ADS samningnum þurfa að skrá sig . Umsóknir fara í gegnum Sjálfsafgreiðslugátt á island.is þar sem skrá þarf sig inn með Íslykli eða rafrænum skilríkjum . Fylgir leyfinu ábyrgð og verði ferðaskrifstofa uppvís að misferli verður hún svipt því . Kínversk ferðaskrifstofa þarf ennfremur að vera í samstarfi við íslenska ferðaskrifstofu til þess að fá heimild til að koma með hópa til Íslands , en öll ábyrgð er á hendi kínversku ferðaskrifstofunnar . Hér fyrir neðan er listi yfir kínverskar ferðaskrifstofur sem hafa leyfi til að skipuleggja ferðir til annarra landa , þar með talið Íslands .